Illum il-Kunsill żied tmien uffiċjali Russi mal-lista ta' dawk soġġetti għal miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna. Dawn iż-żidiet ġodda fil-lista ġew adottati mill-Kunsill b'reazzjoni għall- eskalazzjoni fl-Istretti ta' Kerch u l-Baħar ta' Azov u l-ksur tal-liġi internazzjonali mir-Russja , li użat forza militari bl-ebda ġustifikazzjoni L-uffiċjali ssanzjonati jinkludu l-kap u l-viċi kap tad-direttorat tal-fruntieri tas-servizz federali ta' sigurtà tal-federazzjoni Russa għar-Repubblika tal-Krimea u l-belt ta' Sevastopol, tliet uffiċjali kmandanti tal-bastimenti tal-għassa tal-fruntiera Russa u bastiment ta' kontra s-sottomarini li ħa sehem b'mod attiv fl-azzjonijiet li ma ħallewx lill-bastimenti Ukreni jaslu sal-kosta tagħhom fuq il-Baħar ta' Azov, żewġ kapijiet tas-servizz tal-punti ta' kontroll Russi, u kmandant tal-forzi armati Russi responsabbli mill-forzi militari fir-reġjun, inkluż il-Krimea u Sevastopol, annessi illegalment. Il-Kunsill estenda wkoll il-validità ta' dawn il-miżuri restrittivi għal 6 xhur oħra, sal-15 ta' Settembru 2019 . Il-Kunsill neħħa mil-lista persuna li mietet. Il-miżuri issa japplikaw għal total ta' 170 persuna u 44 entità . Il-miżuri jikkonsistu minn projbizzjoni fuq vjaġġar u ffriżar tal-assi. L-operaturi tal-UE huma wkoll ipprojbiti milli jqiegħdu fondi għad-dispożizzjoni tal-individwi u l-entitajiet elenkati. Kif iddikjarat mill-Kunsill Ewropew tal-11 ta' Diċembru, l-UE titlob ir-rilaxx immedjat tal-baħrin Ukreni kollha detenuti ir-ritorn tal-bastimenti maħtufa l-passaġġ ħieles għall-vapuri kollha mill-Istretti ta' Kerch . Huwa jafferma mill-ġdid l-impenn tiegħu għal-liġi internazzjonali, is-sovranità, l-integrità territorjali u l-indipendenza tal-Ukrajna u l-politika tal-UE tan-nonrikonoxximent tal-annessjoni illegali tal-Krimea. L-atti legali ġew adottati mill-Kunsill bil-proċedura bil-miktub. Dawn huma disponibbli f' Il-Ġurnal Uffiċjali tal-Unjoni Ewropea Miżuri oħra fis-seħħ tal-UE b'reazzjoni għall-kriżi fl-Ukrajna jinkludu: sanzjonijiet ekonomiċi mmirati lejn setturi speċifiċi tal-ekonomija Russa, attwalment fis-seħħ sal-31 ta' Lulju 2019; miżuri restrittivi b'reazzjoni għall-annessjoni illegali tal-Krimea u Sevastopol, limitati għat-territorju tal-Krimea u Sevastopol, attwalment fis-seħħ sat-23 ta' Ġunju 2019. Deċiżjoni tal-Kunsill tal-15 ta' Marzu 2019, Ġurnal Uffiċjali tal-UE Din ir-riżorsa bħalissa hi disponibbli biss bil-lingwa jew il-lingwi li ġejjin: Miżuri restrittivi tal-UE b'reazzjoni għall-kriżi fl-Ukrajna (paġna dwar il-politika) Relazzjonijiet bejn l-UE u l-Ukrajna, skeda informattiva